Canadá ocupa a mayor parte d'a porción septentrional d'o  continent d'America, mugando a o norueste con o estato d'Alaska, que fa parte d'os Estatos Unitos, y por o sud con quantos estatos d'ixe mesmo país; s'estendilla d'este enta ueste entre l'Ocián Atlantico y l'Ocián Pacifico, mugando a o norte con l'Ocián Glacial Arctico. Amás d'as suyas mugas terrestres, tien una muga maritima a l'este con Gronlandia, que fa parte de Dinamarca, y tamién con a minuscla posesión francesa de Saint-Pierre y Miquelon, clavata en l'Ocián Atlantico debant d'a costa canadiense y zaguer repui d'os dominios colonials franceses en Canadá.